Η απίστευτη ιστορία από την Nasa σχετικά με μια την εξωγήινη γυναίκα που βρήκε η NASA στη Σελήνη.

Το διαστημικό πρόγραμμα Απόλλων επισήμως σταμάτησε από τη NASA και η τελευταία αποστολή στη Σελήνη ήταν εκείνη του Απόλλωνα 17 που διήρκεσε από τις 7 – 19 Δεκεμβρίου του 1972.

Ωστόσο, πολλοί ερευνητές των «περίεργων» υποστηρίζουν ότι η NASA συνέχισε το πρόγραμμα με μυστικότητα και ο λόγος είναι οι εξωγήινοι που βρέθηκαν στο φεγγάρι.

Η εξωγήινη γυναίκα που υποτίθεται ότι βρήκε η NASA στη Σελήνη.

Η επίσημη εξήγηση της NASA γιατί το διαστημικό πρόγραμμα Απόλλων σταμάτησε, ήταν οι περικοπές του προϋπολογισμού, που ανέστειλαν μια σειρά από τις πιο επιτυχημένες αποστολές της αμερικανικής διαστημικής υπηρεσίας στην ιστορία.

Οι οπαδοί των θεωριών συνωμοσίας ισχυρίζονται, ότι η NASA συνέχισε με το πρόγραμμα Απόλλων με τις αποστολές Απόλλων 18, 19 και 20, που επίσης προσσεληνώθηκαν.

Μάλιστα λέγεται ότι οι αποστολές 18 και 19 βρήκαν αποδεικτικά στοιχεία εξωγήινης ζωής στην επιφάνεια του φεγγαριού.

Αποστολή Απόλλων 20: Επιχείριση «Mona Lisa»

Το Απόλλων 19, το οποίο επισήμως δεν υπάρχει, λέγεται ότι καταστράφηκε εξαιτίας μια σύγκρουσης.

Η NASA στη συνέχεια έστειλε την αποστολή Απόλλων 20 στο φεγγάρι: Η αποστολή λέγεται ότι κατάφερε να επιστρέψει στη γη με επιτυχία φέρνοντας εξωγήινη τεχνολογία και ένα «ανθρωποειδές θηλυκό» από ένα συντετριμμένο εξωγήινο σκάφος.

Το 2007 αναρτήθηκαν στο YouTube βίντεο σχετικά με αυτή την υπόθεση. Ένα από αυτά το «σήκωσε» ο Γουίλιαμ Ράτλεντζ (William Rutledge), που ισχυρίζεται ότι συμμετείχε στην επισήμως ανύπαρκτη αποστολή Απόλλων 20.

Ο Ράτλεντζ ισχυρίζεται ότι υπάρχουν αμέτρητες δομές στη σκοτεινή πλευρά του φεγγαριού, ενώ παρουσίασε και ένα βίντεο που δείχνει ένα «εξωγήινο θηλυκό» στα συντρίμμια ενός εξωγήινου σκάφους.

Ο ίδιος εξηγεί ότι το Απόλλων 20 δεν ήταν αποκλειστικά μια αμερικανική αποστολή αλλά μια κοινοπραξία μεταξύ των ΗΠΑ και των Σοβιετικών το 1976.

Έγινε μετά από πληροφορίες που είχαν οι Σοβιετικοί για την πτώση ενός γιγαντιαίου εξωγήινου διαστημοπλοίου στον δορυφόρο της Γης.

Εικόνες του εξωγήινου διαστημοπλοίου που υποτίθεται ότι βρίσκεται στη Σελήνη.

Η ιστορία του Ράτλεντζ είναι η ακόλουθη:

Στόχος της αποστολής Απόλλων 20 ήταν ένα τεράστιο εξωγήινο σκάφος μήκους 3.370 μ, που είχε συντριβεί ή καταρριφθεί πριν από χιλιάδες χρόνια και είχε φωτογραφηθεί από το Απόλλων 15.

Τα αποτελέσματα της αποστολής ήταν συγκλονιστικά.

Το βίντεο που ακολουθεί υποτίθεται ότι είναι τραβηγμένο μέσα από τον Απόλλωνα 20 και δείχνει πλάνα του εξωγήινου σκάφους:

Ο Ρώσος κοσμοναύτης Λεόνοφ (Leonov) και ο Αμερικανός αστροναύτης Σνάιντερ (Snyder), εισήλθαν στο εξωγήινο σκάφος και αντίκρισαν το πτώμα μιας νεαρής γυναίκας να κάθεται στο πιλοτήριο, καθώς και το πτώμα του συντρόφου της.

Το πτώμα της γυναίκας είχε διατηρηθεί άριστα λόγω έλλειψης ατμόσφαιρας και το μετέφεραν στην Γη.

Μαζί τους μετέφεραν και άλλα τεκμήρια, διάφορα έγγραφα και σημειώσεις σε μια άγνωστη γλώσσα.

Η εξωγήινη πιλότος ήταν όμορφη γυναίκα, που έμοιαζε με τις γήινες γυναίκες, αλλά είχε μια διαφορά. Τα δάχτυλα της ήταν έξη αντί πέντε.

Την ονόμασαν «Mona Lisa»…

Δείτε βίντεο με τα ευρήματα μέσα στο υποτιθέμενο εξωγήινο διαστημόπλοιο και η νεκρή εξωγήινη:

– Ο κωδικός του διαστημοπλοίου ήταν Vandenberg Constellation και της σεληνακάτου Vandenberg Phoenix.

– Επικεφαλής του προγράμματος ήταν ο Αμερικανός Τζέιμς Τσίπμαν Φλέτσερ και ο Ρώσος Βαλεντίν Αλεξέγιεφ.

– Το Απόλλων 19 είχε κωδικό «Ενδυμίων» και η σεληνάκατός του «Αρτεμις»!

– Μόνο τριακόσιοι άνθρωποι γνώριζαν για το Απόλλων 20. Στην εκτόξευση δεν κλήθηκαν δημοσιογράφοι.

– Οι Ρώσοι είδαν πρώτοι το κατεστραμμένο διαστημόπλοιο τον Ιούλιο του 1969, όταν συνετρίβη κοντά του ο δορυφόρος τους Λούναρ 15.

– Ο Ράτλετζ κράτησε ως ενθύμια τη σημαία που έστησαν στη Σελήνη, το σήμα της στολής του και τον εξοπλισμό με τη σεληνιακή σκόνη πάνω!

– Δεν φοβάται την αντίδραση της NASA. Αν η NASA, εξαιτίας των βίντεο που υπάρχουν στο διαδίκτυο και δείχνουν καθαρά το εσωτερικό του Απόλλωνα 20, πιστοποιώντας ότι η συγκεκριμένη αποστολή στο Φεγγάρι πραγματοποιήθηκε αλλά δεν έγινε ποτέ γνωστή, τον καταδιώξει, θα σημαίνει ότι παραδέχεται πως απέκρυψε αληθινά γεγονότα.

Στις επίσημες φωτογραφίες που φιλοξενούνται και στην ιστοσελίδα της NASA εμφανίζεται ένα αντικείμενο όμοιο με το διαστημόπλοιο που ισχυρίζεται ότι κινηματογράφησε ο Ράτλετζ και αναφέρονται οι συντεταγμένες του: πλάτος 10ο νότια, μήκος 117,5ο ανατολικά, εκεί ακριβώς όπου το εμφανίζει και το επίμαχο βίντεο!

Ποιοι πάτησαν πρώτοι στη Σελήνη;

«Ενα μικρό βήμα για τον άνθρωπο, ένα τεράστιο άλμα για την ανθρωπότητα»… Ηταν τα λόγια του Νιλ Αρμστρονγκ, του πρώτου αστροναύτη που πάτησε το πόδι του στην επιφάνεια της Σελήνης το 1969.

Μήπως όμως προηγήθηκαν κάποιοι άλλοι;

Ισως, αν αποδειχθούν γνήσια τα βίντεο που διοχετεύουν άγνωστοι στο διαδίκτυο και απεικονίζουν τα υπολείμματα μιας εγκαταλειμμένης διαστημικής βάσης και άλλων κτιριακών συγκροτημάτων.

Προς το παρόν, η NASA δεν έχει πάρει θέση, αν και το οπτικό υλικό κυκλοφορεί εδώ και πάρα πολύ καιρό.

Πλάνα που κόβουν την ανάσα αλλά και ένα ολόκληρο διαστημόπλοιο σε σχήμα πούρου, εντελώς κατεστραμμένο από βροχή μετεωριτών.

Κάποια από αυτά φέρονται να κατέγραψαν οι αστροναύτες του Απόλλωνα 10 και κάποια άλλα το πλήρωμα του Απόλλωνα 20, αποστολή η οποία -σύμφωνα με τη ΝΑSΑ- είχε προγραμματιστεί για το 1976 αλλά δεν έγινε ποτέ.

Το πρώτο βίντεο διάρκειας 6’33’’, δημοσιοποιήθηκε το 2006 από την ισπανική τηλεόραση και δείχνει συγκλονιστικές σκηνές τραβηγμένες στην επιφάνεια της Σελήνης, βόρεια του κρατήρα Μόλτε, στη θάλασσα της Ηρεμίας.

Στη θαμπή εικόνα φαίνονται κτίσματα με πολύ προχωρημένη αρχιτεκτονική. Είναι εγκαταλειμμένα και ερειπωμένα, αλλά διατηρούν τα… κουφώματα στις πόρτες και στα παράθυρα, μέσα από τα οποία διακρίνεται ένας από τους αστροναύτες του Απόλλωνα 11 να συλλέγει υπολείμματα στο ύπαιθρο.

Σύμφωνα με την τρισδιάστατη ψηφιακή απεικόνιση σε γράφημα που έκαναν οι Ισπανοί, η εγκατάσταση έχει μήκος εξήντα μέτρων και πλάτος εννέα.

Στις 10 Δεκεμβρίου 2006, ένας χρήστης του Διαδικτύου με κωδικό Btimsah δημοσιοποίησε φωτογραφίες υψηλής ευκρίνειας που, όπως ισχυρίζεται, κατέγραψε δορυφόρος στην επιφάνεια της Σελήνης.

Διακρίνονται δύο διαφορετικά κτίσματα σε σχήμα πενταγώνου, αρκετά άλλα κυκλικά και μη που σχηματίζουν ημικύκλιο και κάτι που μοιάζει με γέφυρα.

Στις 23 Φεβρουαρίου 2007, ο γνωστός Ιταλός ερευνητής UFO Φράνκο Τσέντι δημοσιοποιεί ένα υλικό διάρκειας 2’16’’, που απεικονίζει μια ολόκληρη πόλη στη γεμάτη κρατήρες επιφάνεια του φεγγαριού.

Τα πλάνα έχουν τραβηχτεί από ψηλά και στην κορυφή τους φαίνεται ότι αποτελούν υλικό της NASA από μια επιχείρηση φωτογράφησης με τον κωδικό «Clementine».

Ο ερευνητής υπέβαλε σε ψηφιακή επεξεργασία το υλικό, ώστε να ζουμάρει τα πλάνα.

Το αποτέλεσμα δεν είναι καθαρό. Φαίνονται όμως δεκάδες κυκλικά, τετράγωνα και ορθογώνια κτίσματα τα οποία συνδέονται με τεράστιες σωληνώσεις!

Το ίδιο βίντεο που έδειξε η ισπανική τηλεόραση «ανεβάζει» στο διαδίκτυο στις 2 Μαρτίου 2007 ο χρήστης με κωδικό Nalexo…

Αυτή τη φορά δεν έχει σχολιασμό με υπότιτλους, διαρκεί 4’36’’ και ο χρήστης -που υποστηρίζει ότι το τράβηξε ο ίδιος ο Άρμστρονγκ- ισχυρίζεται ότι αποτελεί τμήμα ενός μεγάλου βίντεο διάρκειας δεκατεσσάρων λεπτών.

Στις 29 Απριλίου, ένας άλλος χρήστης με κωδικό Xuackeman ανεβάζει υλικό διάρκειας 2’07’’ που -όπως ισχυρίζεται- τράβηξε ο κυβερνήτης του Απόλλωνα 15 Αλ Ουόρντεν με φακό 35 mm από απόσταση 119 χλμ. από την επιφάνεια, ενώ περιστρεφόταν γύρω από τον δορυφόρο της Γης περιμένοντας τη σεληνάκατο με τους δύο συντρόφους του.

Απεικονίζει δύο πολύγωνα κτίσματα, τον κρατήρα Τσιολκόφσκι και περιλαμβάνει γραφικές αναπαραστάσεις της NASA για μελλοντικές βάσεις στη Σελήνη, που μοιάζουν πολύ με όσα φαίνονται στο υλικό.

Καυτός διάλογος στο βίντεο

– «Vandenberg 20 ρυθμίζω την κάμερα»

– «Περάσαμε τον Τσιολκόφσκι και είμαστε πάνω από τον Φέρμι τώρα».

– «…Ο Ντελπόρτε είναι ορατός τώρα, με το Υ του στην κεντρική κορυφή».

– «…Κι από κάτω είναι ο Λούτκε, από τη χαμηλότερη πλευρά».

– «…Ο Ιτζάκ θα είναι ορατός σε λίγο, πίσω από τους προωθητήρες, για λίγα δευτερόλεπτα».